משרד האנרגייה . קידום החיסכון באנרגיה - משרד התשתיות הלאומיות, האנרגיה לדעת משרד מבקר המדינה, על משרד האנרגיה לבחון אם יש לפעול להסדרת פעילותם של ספקי שירותי אנרגיה ובאיזה אופן יש לעשות זאת, לאור הניסיון הנצבר וההמלצות שעתידה חברת הייעוץ לתת. זאת ועוד, על המשרד לקדם את הפעילות של חברות אסקו בשוק גם ביצירת אמצעי מימון, כמו הקמת קרן אשראי. הביקורת העלתה כי בשל הפסקת פעילותה של ועדת המנכ"לים לאחר קבלת החלטה 4095 כאמור, לא בוצעו סקרי הצריכה כנדרש, ולפיכך אין בידי המשרד נתונים הנדרשים בתחום הצריכה של משקי הבית. גם לאחר שנבחרה חב רה ב' היא לא קיבלה הנחיות מפורשות מהמשרד בנוגע להיקף הליך הבקרה ואופן הבקרה שעליה לקיים. הביקורת העלתה כי המשרד לא פעל להקמת קרן האשראי ולבחירת הגורם המממן שיעניק את ההלוואות באמצעות מינוף כספי הפיקדונות. גם לאחר ההחלטה על ממשלה ירוקה ולאח ר שהמשרד להגנ"ס קיבל דיווחים בנושא הפחתת צריכת החשמל ממרבית משרדי הממשלה, לא פנה משרד האנרגיה למשרד להגנ"ס או למשרדי הממשלה האחרים לקבלת נתונים בדבר אופן השגת ההפחתה בצריכת החשמל, לבחינת הפעולות שביצעו המשרדים השונים ותכניותיהם להמשך. כתוצאה מכך במועד סיום הביקורת, יותר מחמש שנים לאחר קבלת החלטה 4095 , אין בידי המשרד המידע הנדרש כדי לבדוק אם ההתייעלות האנרגטית שבוצעה במשרדי הממשלה עומדת ביעד ההתייעלות שהציבה הממשלה לסוף שנת 2012 , ומה הן הפעולות המתוכננות במשרדי הממשלה לשם עמידה ביעד החיסכון בחשמל של 20% שהממשלה הציבה לשנת 2020 , על פי החלטה 3261 . לדעת משרד מבקר המדינה, על משרד האנרגיה לפעול למימוש החלטה 4095 והתיקון לחוק מקורות אנרגיה בקרב הגופים הממשלתיים. על המשרד לגבש תכנית לאומית רב-שנתית להתייעלות אנרגטית על פי הוראות החוק. על התכנית לכלול גם הוראות ביצוע עבור הגופים הממשלתיים ויעדים מדידים שיהיה עליהם לממש. כמו כן, על המשרד לדאוג להטמעת ההוראות שנקבעו בהחלטת הממשלה ובחוק בקרב הגופים הממשלתיים ולהשתמש בסמכויות שעומדות לרשותו מכוח החוק, לרבות אמצעי אכיפה, גם בקרב המגזר הממשלתי. לדעת משרד מבקר המדינה, הפיקוח והבקרה שבוצעו על הפרויקטים במגזר הביתי לא נעשו כראוי, וניכר כי לא נעשה תכנון בקרה מתאים טרם הוצאתם של הפרויקטים אל הפועל. מכיוון שבסוג זה של פרויקטים נדרשת בקרה של ממש בזמן אמת, הרי שהיה על המשרד להיערך בעוד מועד לאפשרות שעשויים לעלות ליקויים בתהליך ולמצוא להם פתרון, אם באמצעות חברת הניהול ואם באמצעות עובדי האגף. הממצאים המשמעותיים שהועלו במחצית השנייה של שנת 2013 , בשלבי סיום הפרויקטים, מעלים חשש לפיו חלק מכספי הציבור שהושקעו בפרויקטים ירדו לטמיון בשל ליקויים שלא התגלו. הדברים מקבלים משנה תוקף נוכח ההוצאה הגבוהה בגין החלפת מכשירי החשמל הביתיים, שהסתכמה בכ-184 .מיליון ש"ח משרד האנרגיה לא המציא למשרד מבקר המדינה אסמכתה לפעילות שביצעה חברה א' בכל תחומי הפיקוח שפורטו במכרז, לרבות כתיבת נוהלי הפיקוח, כנדרש בחוזה ההתקשרות. לדעת משרד מבקר המדינה, על הרשות להפיק לקחים מתוצאות ההסדר בשנתיים שבהן הופעל ולבחון את התועלת המשקית בהמשך הפעלתו של הסדר מסוג זה לעומת העלויות המושתות על כלל הצרכנים. כמו כן, אם הרשות סבורה כי קיים צורך להגביר את המודעות לח יסכון בחשמל , עליה לעשות זאת בשיתוף משרד האנרגיה, האחראי לתחום ההתייעלות האנרגטית . משרד מבקר המדינה מעיר כי העברת סכום לא מבוטל של תקציבים מפרויקטים להחלפת מכשירי חשמל במגזר הביתי לפרויקטים ביתר המגזרים משנה את חלוקת היקף ההשקעה בין המגזרים השונים, כפי שנקבעה בהחלטה להפחתת פליטות . לכן, אם משרד האנרגיה סבור כי סכום המענקים שניתן למגזר הביתי גבוה מדי, ויש להסיטו לטובת מתן מענקים למגזרים אחרים, מן הראוי להביא זאת בחזרה לפתחה של הממשלה כדי שתחליט מה יהיה שיעור התקציב לכך ובידי מי מהמשרדים יופקד הטיפול בנושא. זאת ועוד, כיוון שמדובר בתקציב שהממשלה החליטה עליו כשאימצה את התכנית להפחתת פליטות, על משרד האנרגיה להעביר למשרד להגנ"ס דיווחים בדבר החיסכון האנרגטי המושג מיישום הפרויקטים במגזרים האחרים, כדי שידווח עליהם לממשלה כנדרש, לשם בחינת יחס העלות-תועלת בקיומם. כתוצאה מכך לא הוגדרו לגופים הממשלתיים יעדים מדידים ואמצעים למימושם. זאת ועוד, גופים אלה אינם מדווחים לממשלה על יישום התכנית, כנדרש בהוראות החוק, מאחר שאין תכנית קיימת. לדעת משרד מבקר המדינה, על משרד האנרגיה לפעול לאלתר לאישורה בממשלה של תכנית לאומית רב -שנתית מפורטת להתייעלות אנרגטית, כמתחייב מהוראות החוק. קיום תכנית זו שהיא תכנית התייעלות מחייבת ומדידה למגזרים השונים, חשוב אף יותר לאחר דחיית יישומה של התכנית להפחתת פליטות, המצמצמת צמצום ניכר מתן מענקים ממשלתיים להתייעלות אנרגטית. לדעת משרד מבקר המדינה, על משרד האנרגיה למצוא את הדרכים והפתרונות ליישום תקנות הפיקוח בקרב התאגידים כמוגדר בהן. אם המשרד סבור כי אין מקום לאכוף את ביצוע התקנות בקרב כל מי שהוגדר מלכתחילה כמפעל צרכן, הרי שעליו לפעול לשנותן. במועד סיום הביקורת, כחצי שנה לאחר שנכנס מנהל התחום (אכיפה ופיקוח) לתפקידו, טרם הושלם תהליך הסמכתו למפקח, והאגף נותר ללא עובד בעל סמכות לאכיפת הוראות החוק והתקנות. רק בינואר 2014 , לאחר מועד סיום הביקורת, העביר שר האנרגיה ליושב ראש ועדת הכלכלה של הכנסת נוסח מתוקן של תקנות ביצוע סקר וביקש לאשרן. בנוסח שהוגש לאישור, הורד רף צריכת האנרגיה השנתית המחייב ביצוע סקר אנרגיה ל-700 .טונה שווה ערך נפט בדלק או בחשמל הביקורת העלתה כי האגף לשימור אנרגיה אינו מבצע עיבוד ידני או ממוחשב של הנתונים המתקבלים בדיווחים ואינו מפיק נתונים ממוחשבים מהסקרים המועברים לו. מכאן כי הוא אינו פועל באופן שיטתי לספק המלצות והכוונה לגופים שהעבירו את הדיווחים ואת הסקרים, ואלו אף אינם משמשים כלי עזר לגיבוש תכנית ביקורת ואכיפה. על משרד האנרגיה להשלים בהקדם את התקנת התקנות ואת עדכון התקנות המצויות בתהליכי עבודה. על האגף לשימור אנרגיה לבחון אם יש באפשרותו להמשיך ולקדם התקנת תקנות חדשות בנוגע למוצרי חשמל נוספים בהתחשב במשאבים הקיימים לאכיפתן. עד מועד סיום הביקורת טרם הסתיים הטיפול בסוגיה זו, וגם לאחר שיוסמך מנהל התחום (אכיפה ופיקוח) למפקח על ידי השר, הוא יישאר משולל סמכויות חקירה, דבר שעלול להקשות עליו את ביצוע פעולות האכיפה המוטלות עליו על פי דין. הביקורת העלתה כי בניגוד להוראות החוק, עד מועד סיום הביקורת, כמעט שלוש שנים לאחר תיקון החוק, לא הגיש שר האנרגיה תכנית לאומית רב-שנתית לא ישור הממשלה. ממילא, השר אינו מעביר דיווחים על יישום התכנית לוועדת הפנים והגנת הסביבה של הכנסת, כנדרש בהוראות החוק. במועד סיום הביקורת, כמעט שלוש שנים מאז הטיל האגף את הקנס המינהלי האחרון, הוא עדיין לא גיבש נוהל אכיפה מתאים. משרד מבקר המדינה מעיר כי בסיס הנתונים על צריכת האנרגיה של הגופים במגזרים שהוראות החוק חלות עליהם הוא התשתית הנדרשת ליישום ולאכיפה של הוראות החוק. לפיכך על משרד האנרגיה להשלים בהקדם את מהלך קבלת קובץ המידע מחח"י ובד בבד למצוא את הדרכים לקבלת נתוני צריכת מוצרי הנפט והגז הטבעי, שכן צריכה זו היא חלק ניכר מצריכת האנרגיה במגזר התעשייתי. כמו כן על המשרד לפעול לעדכון הנתונים מדי שנה בשנה. עד מועד סיום הביקורת אכף האגף לשימור אנרגיה רק הפרות של אי-ביצוע סקר אנרגיה ואי-עדכון סקר הנוגעות לתקנות ביצוע סקר. לדעת משרד מבקר המדינה, על משרד האנרגיה לגבש בהקדם מדיניות אכיפה ולאחריה תכנית ביקורת שנתית שתביא בחשבון את המשאבים ואת האילוצים הקיימים ותקדם את המטרות ואת היעדים שנקבעו במדיניות. אנרגיה, והוא הוחל גם על המדינה, והותקנו תקנות רבות בנוגע להתייעלות אנרגטית בשימוש במכשירי חשמל שונים. הממשלה אף הקצתה תקציבים לא מבוטלים והגדילה את מספר המשרות בתקן כוח האדם במשרד האנרגיה לשם קידום הנושא. עם זאת הביקורת העלתה ליקויים של ממש במשרד האנרגיה ביישום חלק מהחלטות הממשלה והוראות החוק, והם באו לידי ביטוי, בין היתר, בהיעדר תכנית ממשלתית מאושרת להתייעלות אנרגטית, כפי שנקבע בחוק; באכיפת הוראות החוק והתקנות; בביצוע פרויקטים במגזרים שונים ובניהולם; בהטמע ת הוראות תיקון החוק בקרב גופים ממשלתיים. נוכח התיקון לחוק, החלטות הממשלה בנושא ודחיית יישומה של התכנית להפחתת פליטות, על משרד האנרגיה להכין תכנית רב -שנתית להתייעלות אנרגטית או לעדכן את התכנית שהכין ב- 2010 ולאשרה בממשלה, כקבוע בהוראות החוק; כדי שתכנית זו תתווה את הדרך לביצוע הפעולות הנדרשות להתייעלות אנרגטית במשק בשנים הקרובות. כמו כן עליו לפעול להקמתה של קרן הלוואות לחברות אסקו ולהסדיר את פעילותן. בד בבד על המשרד לפעול עם כל הגורמים הנוגעים בדבר לשם סיום הכנת התשתית הנדרשת לביצוע ביקורת ואכיפה. .קידום החיסכון באנרגיה הוא נושא בעל חשיבות לאומית המביא לצמצום התלות בייבוא מוצרי נפט, לניצול יעיל יותר של משאבים כספיים ומשאבי קרקע ולצמצום זיהום האוויר. המדינה התחייבה לקדם את ההתייעלות האנרגטית במשק כבר בסוף שנות השמונים של המאה העשרים, אולם בשנים האחרונות קיבל הנושא תאוצה: התקבלו כמה החלטות ממשלה הנוגעות להתייעלות אנרגטית; תוקן חוק מקורות לדעת משרד מבקר המדינה, לצורך קידום פרויקטים עתידיים של מתן מענקים ממשלתיים למגזרים השונים, על משרד האנרגיה, המשרד להגנ"ס ומשרד הכלכלה לבחון את המודל הרצוי ולפעול במשותף לתיאום ביניהם בנושאים שונים ובהם, בין היתר, תנאי הזכאות, תהליכי מתן המענקים, הסדרי הדיווח של הגופים, הליכי הבקרה והמדידה הרצויים לבחינת הפרויקטים ואופן תשלום המענקים. זאת ועוד, על המשרדים לפעול ככל הניתן לאחד את תכניות המענקים תחת קורת גג אחת, ובכך לחסוך במשאבים שיכולים להיות מוקצים לטובת החיסכון באנרגיה. לדעת משרד מבקר המדינה, היה על משרד האנרגיה לאכוף את תנאי המכרז שהוא עצמו קבע והחוזים שנחתמו על בסיסו, לוודא קבלת נתוני אמת בנוגע למכשירי החשמל שהוחלפו ולהימנע ככל האפשר מביצוע הערכות. בכך ה יה ניתן לתת אומדן מדויק באשר לחיסכו ן שהושג בצריכת החשמל, אשר יאפשר לממשלה לבחון את העמידה ביעדי התכנית הלאומית ואת התועלת שהושגה לעומת העלות שהושקעה. זאת ועוד, התקלות המשמעותיות שהתגלו בפרויקטים, כפי שתוארו לעיל, עלולות אף הן לפגוע במהימנות הנתונים שהוצגו. הביקורת העלתה כי הממונה במשרד האנרגיה לא פעל למימושה של החלטה 4095 , ועד סוף שנת 2012 לא פנה לגופים הממשלתיים לקבלת המידע הנדרש (ראו להלן - החלת חוק מקורות אנרגיה על המדינה). לפיכך, במועד סיום הביקורת, לא היה ידוע לו אם מונה אחראי אנרגיה בכל גוף, אם בוצעו סקרי אנרגיה ואם גובשו תכניות למימוש פוטנציאל החיסכון. כמו כן משרד האנרגיה לא פעל די להגברת המודעות להתייעלות אנרגטית בקרב הגופים הממשלתיים ולייעוץ והסברה על חובותיהם מכוח החלטות הממשלה השונות. משרד מבקר המדינה מעיר כי בחלוף יותר משלוש שנים מסיום הליכי מכרז הפיילוט, על אגף החשכ"ל בשיתוף חברת ענבל, לקבוע לוח זמנים ברור כולל אבני דרך לקידום פרויקט ההתייעלות במבנים הממשלתיים הנוספים, ולפעול על פי לוח זמנים זה. כמו כן על משרד האנרגיה להיות שותף לקידום הפרויקט בהיותו הגוף האחראי לנושא על פי החלטות ממשלה 3261 ו- 4095 ויעדי ההתייעלות שנקבעו בהן. נמצא כי ועדת המנכ"לים לא המשיכה להתכנס לאחר קבלת החלטה 4095 ולא ביצעה את מרבית הפעולות שהוטלו עליה במסגרת ההחלטה. הביקורת העלתה כי שר האנרגיה לשעבר לא הביא לאישור הממשלה את התכנית הלאומית שגיבש המשרד, לרבות סוגיית הקמת הקרן. משכך נותרה התכנית בלי אישור ובלי תקציב למימושה.
משרד האנרגיה, הוא כאמור הגוף הממשלתי המרכזי האחראי לקידום החיסכון באנרגיה במשק. המשרד היה מעורב בהליכי מכרז הפיילוט ב- 2010 ובהכנת טיוטת המכרז שהיה עתיד להתפרסם ב - 2011 . למרות זאת, נמצא כי במועד סיום הביקורת, הוא לא היה שותף להליכי החשיבה והתכנון בנוגע לקידום פרויקט ההתייעלות במבנים הממשלתיים הנוספים. כמו כן במועד סיום הביקורת התנהל מכרז בין-לאומי גדול לבחירת חברה שתבצע התייעל ות אנרגטית ב-11 בתי חולים ממשלתיים. גם במכרז זה משרד האנרגיה אינו שותף.